da en en en fr de da id da sv da da da da da da da da da da da da da da da da sv da da en en
Nok en sejr – i ankesystemet - Svanholm Cricketklub
Fredag d. 20. maj 2016 kl. 13:34 af Henrik Pfaff
Det forbliver sådan – Svanholm har endnu ikke tabt en ”kamp” i ankesystemet og der har efterhånden været mange – nogle af dem er gået helt til tops i DIF’s ankesystem, men lige lidt har det hjulpet DCF. Men vi har tabt tiltroen til, at de gør det Ishøj havde nedlagt protest mod, at dommerne fortolkede reglerne forskelligt i årets første T 20 kamp mod os.
Ishøj sendte protesten fem timer for sent frem. Der er en 24 timers frist i turneringsreglementet, men DCF mente åbenbart, at det var i orden med en fem timers overskridelse og gav Ishøj medhold i protesten og meddelte, at der skulle være omkamp.
Nu skal vi ikke hovere, men ærlig talt – hvor svært kan det være, at læse sine egne bestemmelser.
Sejre til 2. og 3. hold
Men cricket er der også spillet i den forgangne weekend.
Vores 2. hold var hjemme værter for nedrykkerne Nørrebro, der havde slået Kolding, som vi tabte til.
2. holds debutanten Shabaz Khan tog 5 gærder for 12 og ryddede de sidste fire, så gæsternes score blev så opnåelig som 132.
Debutant Shabaz Khan havde en stor dag mod de sortklædte Nørrebrospillere
Said Alam åbnede med 45 og ved 4 gærder ude for 82 begyndte Bobby Malik (30x) for første gang i år at ramme bolden, som han har kunnet, og sammen med Azan Ur-Rehman (20x) passerede de med 25 overe igen. Azaan gjorde sig også bemærket med 3 gærder for 40 blandt Nørrebros top.
2. holdet skal i weekenden på dobbelttur til Esbjerg og Husum.
Said Alam havde også en god dag mod Nørrebro
Våde 3. holds spillere
3. holdet spillede søndag under rædselsfulde vejr- og baneforhold i Køge. Det styrtede ned i det lange græs og det meste af tiden blev brugt til at diskutere om man skulle holde op.
Vi var nede i begyndelsen og havde kun omkring 26/2 efter 9 overe. Da ville vi gerne holde op, men Køge ikke.
Så kom Laraib Ahmed (25) og Kizhar Javaid (42) i gang, og så ville Køge gerne holde op i en af de utallige pauser, men vi ville ikke.
Og sådan fortsatte det, mens Saif Ahmads far Shafqat, der var dommer, bakkede på sin elektriske pibe og smilte over diskussionerne.
Vi endte med 144 all out på de 20 overe, som tiden tillod.
En god score under de forhold. Laraib Ahmed snuppede Køge top (2/13) og drengespilleren Samid Ahmad (bror til Saif og Saad og søn af dommeren) tog uden faderens hjælp men takket være gode greb 4/4 blandt Køge hale på 2 overe.
Holdet fortsat ubesejret og møder ubesejrede Nordvest på søndag